ນັກການເມືອງ ອອສເຕຣເລຍ ປະນາມ ບໍລິສັດ ຂຸດບໍ່ແຮ່ ຈີນ (ວີດີໂອ)
ນັກ​ການ​ເມືອ ງມະຫາ​ເສດຖີ ທີ່​ກ້າ​ເວົ້າ​ກ້າ​ວ່າ ຂອງອ​ອ​ສ​ເຕ​ຣ​ເລຍ ທ່ານ Clive Palmer ໄດ້​ກ່າວ​ປະ​ນາມ ບໍລິສັດລັດວິສາຫະກິດຈີນ CITIC Pacific Mining
ລັດຖະບານອອສເຕຣເລຍ ໄດ້ວາງໂຕຮ່າງອອກຈາກສະມາຊິກ ສະພາຜູ້ນຶ່ງ ທີ່ໄດ້ກ່າວປະນາມ ຕໍ່ອັນທີ່ທ່ານຮ້ອງວ່າ ລູກເຄິ່ງ ນອກກົດໝາຍ ຄອມມິວນິສຈີນ ທີ່ພະຍາຍາມເຂົ້າຄວບຄຸມເອົາ ປະເທດຂອງທ່ານນັ້ນ ຄວາມເຫັນດັ່ງກ່າວ ແມ່ນໄດ້ເວົ້າອອກມາຈາກນັກການເມືອງມະ ຫາເສດຖີ ທີ່ກ້າເວົ້າກ້າວ່າ ແລະນັກທຸລະກິດ ທີ່ລ້ຳລວຍ ດ້ານບໍ່ ແຮ່ທ່ານ Clive Palmer ທີ່ ບໍລິສັດຂຸດບໍ່ແຮ່ຂອງທ່ານພວມພົວ ພັນໂຕ້ຖຽງທາງດ້ານກົດໝາຍກັບບໍລິສັດລັດວິສາຫະກິດ CITIC Pacific Mining ຢູ່ນັ້ນ ບໍລິສັດທັງສອງພວມຂຸດຄົ້ນເອົາແຮ່ທາດ ເຫຼັກກ້າຢູ່ທີ່ອອສເຕຣເລຍ ແຕ່ໄດ້ມີການປະທະກັນກ່ຽວກັບການ ຈ່າຍ ສຳປະທານ ແລະການປະຕິບັດງານຕ່າງໆ ບໍລິສັດ CITIC ໄດ້ກ່າວຫາ ທ່ານ Palmer ວ່າ ລັກລອບເອົາເງິນ 11 ລ້ານໂດລາ ເພື່ອ ໃຊ້ຈ່າຍໃນການໂຄສະນາເລືອກຕັ້ງຂອງທ່ານ ທ່ານ Plamer ໄດ້ປະຕິເສດຕໍ່ການກ່າວ ຫານີ້ ຢູ່ໃນກອງປະຊຸມຖະແຫລງຂ່າວ ທີ່ອອກອາກາດສົດ ຜ່ານໂທລະພາບອອສເຕຣ ເລຍໃນຕອນແລງວັນຈັນວານນີ້ ທ່ານ Palmer ອາຍຸ 60 ປີ ກ່າວວ່າ ທ່ານໄດ້ຍືນຟ້ອງ ຄືນ ເອົາເງິນ 465 ລ້ານໂດລາ ທີ່ທ່ານກ່າວວ່າ ປັກກິ່ງຕິດໜີ້ບໍລິສັດຂອງທ່ານນັ້ນ ລັດຖະມົນຕີ ຕ່າງປະເທດ ອອສເຕຣຍເລຍ ທ່ານນາງ Julie ຮ້ອງຄຳເວົ້າຂອງ ທ່ານ Palmer ວ່າ ເປັນການດ່າປະຈານ ທີ່ບໍ່ມີຄວາມຈໍາເປັນ ແລະເປັນທີ່ຮັບເອົາບໍ່ໄດ້ ໂດຍ ກ່າວວ່າ ບໍ່ໄດ້ສະທ້ອນຕໍ່ແນວຄິດຂອງລັດຖະບານອອສເຕຣເລຍ ຫລືປະຊາຊົນອອສ ເຕຣເລຍ ແຕ່ຢ່າງໃດເລີຍ